Sekvaj kongreslandoj: Finnlando kaj Kanado
#000000
En la fermo de la Universala Kongreso en Seulo sabate matene estis anoncitaj la kongresurboj de la jaroj 2019 kaj 2020: Lahti en Finnlando kaj Montrealo en Kanado. Jam pli frue estis konate, ke la kongreso en 2018 okazos en Lisbono, Portugalio.
#000001
La premion Deguchi ricevis la Komuna Seminario, origine japana-korea junulara renkontiĝo, kiu la unuan fojon okazis jam en 1982, kaj daŭre regule okazadas. En postaj jaroj ekpartoprenis ankaŭ Ĉinio, kaj unu fojon la Komuna Seminario okazis en Koreio.
#000005
Male ol en la inaŭguro, en la ĉeesto de koreaj gravuloj, prezidanto Mark Fettes ne faris formalan solenan paroladon, sed malpli formale promenis kun la mikrofono sur la podio, ĉar “ni estas inter ni”. Li parolis interalie pri la graveco konservi la inspiron ankaŭ post la reveno hejmen.
#000006
Mark Fettes ankaŭ oficiale diskonigis la decidon de la estraro pri la sekvaj kongresurboj. Lahti en Finnlando gastigos la kongreson en 2019, kaj Montrealo en Kanado 2020. Ambaŭ urboj jam pli frue kandidatiĝis, sed la unuaj provoj ne sukcesis.
#000007
Montrealo eĉ jam havas Facebook-paĝon por la kongreso, dum en Finnlando oni ankoraŭ ne elektis Lokan Kongresan Komitaton. Tio aliflanke estas nenio eksterordinara – ofte la LKK estas formita nur unu jaron antaŭ la kongreso, kaj ĝis la kongreso en Lahti restas ankoraŭ du jaroj.
#000008
En Finnlando almenaŭ la ĉefa ĵurnalo de Lahti tuj raportis pri la decido, kaj la urbestro afiŝis la ligilon al la artikolo en Twitter, kaj eĉ bonvenigis la kongreson en Esperanto.
#000009
Spite la problemojn de la koncerna komitata laborgrupo, estis preparita ankaŭ kongresa rezolucio, kiun Mark Fettes legis de la podio.
#000010
Menciindas la apero de la partoprenantoj de la infana kongreseto sur la podio, entute 66 inkluzive de la gvidantoj, el 8 landoj. La plejmulto el la infanoj estis el Azio, kaj ŝajne temas pri rekorde granda kvanto.
#000011
La suma kvanto de aliĝintoj en la Universala Kongreso fine iĝis 1.173 el 61 landoj. La venontjara kongreso en Lisbono certe estos pli granda, kaj povus teorie atingi 2.000 partoprenantojn.
#000012
Fina venko de la Esperanto-teamo
#000016
Vankuvero efektive estas Kanada kongresurbo, sed tiu Universala Kongreso jam okazis en 1984, kaj ĝi havis 802 aliĝintojn. Ni esperu, ke la Universala Kongreso en Montrealo en 2020 havos pli da partoprenantoj.
#000019
Okazos, kiam estos sinpropono de iu lando, kie estas Esperantistoj, kiuj kredas, ke ili kapablas organizi. Evidente la rusoj preferas okupi duoninsulojn anstataŭ organizi pacajn kongresojn.
#000022
Kara Roland, chu eble vi ne legis informojn en libfol? esperantistoj ech organizis renkontighon en Slavjansk. /Ukrainio Valentin Melnikov invitas al evento en Sochi – la germanoj nun okupas kun NATO la baltajn landojn.
#000023
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000027